Η Εργοθεραπεία στην αντιμετώπιση των συμπτωμάτων της Αταξίας στα Νευροεκφυλιστικά Νοσήματα. Μία Συστηματική Ανασκόπηση
Creators: name: Καπνοπούλου, Ευδοκία Αντωνίου
Publisher: name: Aristotle University of Thessaloniki
Year: 2025
Subjects: Εργοθεραπεία
Αταξία
Νευροεκφυλιστικά Νοσήματα
Occupational Therapy
Ataxia
Neurodegenerative Diseases

description: Η ανασκόπηση εστιάζει στην επιστημονική αποτίμηση της επίδρασης εργοθεραπευτικών παρεμβάσεων στη βελτίωση της κινητικότητας και της λειτουργικότητας ατόμων με αταξία. Σκοπός της ανάλυσης δεδομένων, από έρευνες που δημοσιεύτηκαν μεταξύ 1987 και 2024, είναι να αναζητήσει αποτελεσματικές τεχνικές που θα επιδράσουν στην καθημερινή ζωή των ασθενών. Η ανασκόπηση υλοποιήθηκε σύμφωνα με τα πρότυπα PRISMA. Η αξιολόγηση των μελετών βασίζεται σε συγκεκριμένα κριτήρια ποιότητας και μεθοδολογίας, χρησιμοποιώντας εργαλεία όπως το Newcastle-Ottawa Scale για μελέτες κοορτής και το Cochrane’s Risk of Bias Tool για τυχαιοποιημένες ελεγχόμενες δοκιμές. Οι πηγές ερευνών αξιολογήθηκαν για την ακρίβεια και την αντικειμενικότητα των δεδομένων τους, με σκοπό να παραχθούν αξιόπιστα συμπεράσματα. Μέσα από τα αποτελέσματα είναι εμφανές ότι συμπληρωματικά με την εργοθεραπεία υπήρξαν και άλλες παρεμβάσεις όπως φυσιοθεραπείας, VR, βιοανάδρασης και νευρομυικής αποκατάστασης με σκοπό την εργονομική επιστροφή των ασθενών στα καθημερινά περιβάλλοντα. Ακόμη, τα περισσότερα από τα προγράμματα αποκατάστασης έχουν κοινό σχεδιασμό και περιλαμβάνουν ασκήσεις ενδυνάμωσης, συντονισμού, εκτάσεων και βελτίωσης της αδρής κινητικότητας, εργονομικές αλλαγές, καθώς και προσαρμοσμένες δραστηριότητες που στοχεύουν στην αυτοεξυπηρέτηση και την ανεξαρτησία στο καθημερινό περιβάλλον των ασθενών. Ως πιο σύγχρονο δεδομένο αποτελεί η χρήση ψηφιακών εφαρμογών και παιχνιδιών που αναπτύχθηκαν για να βοηθήσουν τα άτομα με αταξία να βελτιώσουν τις δεξιότητες τους μέσω εικονικών περιβαλλόντων και επαυξημένης πραγματικότητας. Στο συμπέρασμα υπάρχει ενδεικτική απόδειξη ότι εργοθεραπευτικές παρεμβάσεις μπορούν να βελτιώσουν την κινητικότητα και τη λειτουργική αυτονομία των ασθενών με αταξία, όμως οι μελέτες υποδεικνύουν επίσης την ανάγκη για περαιτέρω έρευνα με βελτιωμένη μεθοδολογία και μεγαλύτερα δείγματα. Προτείνεται η διεξαγωγή μελετών με μακροχρόνια παρακολούθηση για να επιβεβαιωθούν και να ενισχυθούν τα αποτελέσματα, αλλά και για να αναπτυχθούν πιο αποτελεσματικές εργοθεραπευτικές στρατηγικές στο μέλλον.
description: The review focuses on the scientific evaluation of the impact of occupational therapy interventions on improving mobility and functionality of people with ataxia. The aim of the data analysis, from studies published between 1987 and 2024, is to look for effective techniques to impact on patients' daily lives. The review was implemented according to PRISMA standards. The assessment of studies was based on specific quality and methodological criteria, using tools such as the Newcastle-Ottawa Scale for observational studies and Cochrane's Risk of Bias Tool for randomized controlled trials. Research sources were assessed for the accuracy and objectivity of their data to produce reliable conclusions. Through the results it is evident that complementary to occupational therapy there were other interventions such as physiotherapy, VR, biofeedback and neuromuscular rehabilitation with the aim of ergonomic return of patients to their daily environments. Furthermore, most of the rehabilitation programs have a common design and include strengthening, coordination, stretching and gross motor improvement exercises, ergonomic modifications, as well as adapted activities aimed at self-care and independence in the patients' daily environment. The most recent evidence is the use of digital applications and games developed to help people with ataxia improve their skills through virtual and augmented reality environments. In conclusion, there is indicative evidence that occupational therapy interventions can improve mobility and functional autonomy in patients with ataxia, but the studies also suggest the need for further research with improved methodology and larger samples. It is suggested that studies with long-term follow-up should be conducted to confirm and strengthen the results and to develop more effective occupational therapy strategies in the future.
description: Σε συνεργασία με: Κοινωνικής Θεολογίας (Εθνικό και Καποδιστριακό Πανεπιστήμιο Αθηνών)